Նինոծմինդայի շրջանի Ջգրաշեն գյուղի բնակչության համար նոյեմբերի 11-ը դարձավ հիրավի պատմական: Տոնական տրամադրության առիթը Ջգրաշենում հպարտորեն կանգնած, հիմնովին վերանորոգված Սուրբ Հրեշտակապետաց եկեղեցու օծումն էր, որին իրենց մասնակցությունն էին բերել Վիրահայոց թեմի առաջնորդ Գերաշնորհ Տ. Վազգեն եպիսկոպոս Միրզախանյանը, Սամցխե-Ջավախքի թեմի ընդհանուր առաջնորդական փոխանորդ Տ. Բաբգէն աբեղա Սալբիյանը, Նինոծմինդայի հայ համայնքների հոգևոր հովիվ Տ. Արմաշ քահանա Պողոսյանը, Ախալքալաքի Սուրբ խաչ եկեղեցու հոգևոր հովիվ Տ. Տաթև քահանա Մանուկյանը, ծնունդով ջգրաշենցի, ռուսաստանաբնակ Արսեն Քսպոյանն ընտանիքի հետ, հոգևոր հայրեր, հասարակության ներկայացուցիչներ: